tartuNLP/wikipedia-smugri-20251201 huggingface dataset:
Konstantin III (Skotlanti)

Konstantin III ("Causantín mac Cuiléin", 971–997) oli Skotlannin kuningas keskiajalla. Hän oli kuningas Culenin poika ja nousi valtaan surmaamalla edeltäjänsä, pikkuserkkunsa Kenneth II:n. Hän hallitsi vain kaksi vuotta ja sai surmansa taistelussa Rathinveramonissa lähellä Edinburghia.
Lähteet.
Mikk Pahapill

Mikk Pahapill (s. 18. heinäkuuta 1983 Kuressaari) on virolainen moniottelija. Hänen ennätyksensä kymmenottelussa on 8298 pistettä, jonka hän saavutti sijoittuessaan neljänneksi Barcelonan EM-kilpailuissa 2010. Pahapilliä valmentaa entinen seitsenottelija sekä vuoden 1997 MM-pronssimitalisti Remigija Nazarovienė. 
Pahapillin suurin saavutus arvokisoissa on seitsenottelun sisäratojen EM-kulta Torinosta 2009. Hän otteli mestaruussarjassa ennätyspisteensä 6362. Vuonna 2002 Pahapill oli 19-vuotiaiden MM-kilpailuissa yhdeksäs. Helsingin MM-kilpailuissa 2005 hän oli kahdestoista, Pekingin olympialaisissa 2008 yhdestoista, Pariisin sisäratojen EM-kilpailuissa 2011 kolmastoista ja Daegun MM-kilpailuissa 2011 yhdeksäs.
Pahapill on 196 senttimetriä pitkä ja painaa 93 kilogrammaa.
Henkilökohtaiset ennätykset.
Sisäradat.
Pahapill jäi Euroopan-mestaruussarjassaan vain 12 pistettä Erki Noolin nimissä olevasta Viron ennätyksestä.
Life With Lucy

Life With Lucy oli yhdysvaltalainen tilannekomediasarja, jota American Broadcasting Company esitti Yhdysvalloissa kahdeksan jakson verran vuonna 1986. Sarjan päätähtenä oli tuolloin jo 75-vuotias Lucille Ball. Sarjan katsojaluvut olivat pettymys, eikä kaikkia tehtyjä jaksoja esitetty.
Lucille Ball suostui tekemään sarjan, ainoastaan jos sarjan käsikirjoittajina toimisivat Bob Carroll Jr. ja Madelyn Davis, jotka olivat olleet käsikirjoittamassa jo Ballin 1950-luvun sarjaa "I Love Lucya". Lisäksi Ball halusi pitkäaikaisen yhteistyökumppaninsa Gale Gordonin mukaan sarjaan.
Sarjassa Ball esittää leskeksi jäänyttä Lucy Barkeria, joka muuttaa asumaan yhteen tyttärensä perheen kanssa. Lucy Barker omistaa puolet rautakaupasta, yhdessä edesmenneen aviomiehensä liikekumppanin Gale Gordonin esittämän Curtis MacGibbonin kanssa.
"Life With Lucyn" katsojaluvut olivat pettymys, ja kriitikoiden palaute negatiivinen. Sarjan esitykset keskeytettiin kahdeksannen jakson jälkeen, vaikka niiden lisäksi olisi valmiina ollut viisi jaksoa lisää. Sarjaa ei ole koskaan esitetty uusintana, eikä sitä myöskään ole julkaistu DVD-levyllä.
Nelma

Nelma ("Stenodus leucichthys") on suurikokoinen, siikojen alaheimoon (Coregoninae) kuuluva lohikala.
Ulkonäkö.
Nelma on suurisuinen kala, jolla on ulostyöntyvä alaleuka. Selkäevä on korkea ja terävä. Kala on hopeanhohtoinen ja päältä vihreän, sinisen tai ruskean sävyinen. Aikuiset nelmat voivat painaa 14–25 kg ja kasvaa yli metrin pituiseksi. Kalan liha on vaaleaa, makeaa ja hieman öljyistä.
Alalajit ja levinneisyys.
Nelmalla on kaksi erillistä levinneisyysaluetta, joiden kalat on perinteisesti luokiteltu eri alalajeiksi, mutta joita viime aikoina on käsitelty myös erillisinä lajeina.
Elintavat ja lisääntyminen.
Nuori nelma syö ensin planktonia ja siirtyy sitten saalistamaan pikkukalaa. Nelma elää niin järvissä, joissa kuin jokisuiden murtovesissä. Se on vaelluskala, joka voi vaeltaa 1 500 km kutupaikalleen, Volgassa jopa 3 000 km. Sukukypsien, yli 5–8-vuotiaiden kalojen kutuvaellus ylävirtaan alkaa jäiden lähtiessä. Kudun jälkeen kalat palaavat alavirtaan, ja ilmeisesti kutevat uudelleen vasta kahden tai useamman vuoden kuluttua.
Viljelykala.
Myös arktisen (ala)lajin nelmaa on pitkään kasvatettu laitoksissa Venäjällä, aluksi luontoon istutettavaksi. 
Suomessa aloitettiin 2010-luvulla nelman kalanviljelykasvatustutkimus, joka tähtäsi kokonaan viljelylaitoksissa kasvatettavan ruokakalan tuottamiseen. Emokalat kokeisiin on tuotu Vologdan alueelta Vienanjoen vesistön Kubenskojejärven viljelykannasta.
Syksyllä 2016 kasvatuskokeilun kerrottiin edenneen siihen mennessä hyvin. Ensimmäinen Suomessa kasvatettu nelmojen emokalasukupolvi oli jo saatu tuotettua.
Luontoon vapautuessaan Suomessa nelma olisi ollut vieraslaji, joskin riski luonnonvaraisena lisääntyvistä populaatioista arvioitiin vähäiseksi. Vieraslajiriskin vuoksi sitä ei kuitenkaan olisi voitu vapauttaa suomalaisiin vesistöihin. Kalankasvatus olisi ollut sallittua ainoastaan suljetuissa kiertovesialtaissa ja Luonnonvarakeskus (Luke) olisi tuottanut poikaset kaupallisten yritysten käyttöön. Nelman viljely Suomessa ei koskaan synnyttänyt kalankasvattajilla varsinaista kiinnostusta, ja lopulta Luken säästöohjelma teki siitä lopullisesti lopun. Kalaa oli kasvatettu ainoastaan Laukaan kalanviljelylaitoksella ja kaikki Suomessa eläneet kalat lopetettiin 29. joulukuuta 2023. Kalat ja niiden mäti päätyivät biodieseliksi.
Projektin aikana Luonnonvarakeskus investoi nelman kasvatukseen Suomessa arviolta 50 000 euroa vuodessa.
Vancouverin kansainvälinen lentoasema

Vancouverin kansainvälinen lentoasema (; ) on lentoasema Vancouverin metropolialueella 12 kilometriä kaupungin keskustasta, Brittiläisessä Kolumbiassa, Kanadassa. Se sijaitsee Richmondin kaupungissa.
Vuonna 2008 lentoasema oli Kanadan toiseksi vilkkain Toronton lentoaseman jälkeen, 17,8 miljoonalla matkustajalla. Lentoasemalta on useita vuoroja Aasiaan, Eurooppaan, Oseaniaan, Yhdysvaltoihin, Meksikoon, Länsi-Intiaan ja useisiin Kanadan kohteisiin. Skytrax nimitti lentoaseman parhaaksi Pohjois-Amerikan lentoasemaksi vuonna 2007, samana vuonna se säilytti Kanadan parhaan lentoaseman tittelin. Lentoasema on Air Canadan, WestJetin ja Air Transatin solmukohde.
Howard Da Silva

Howard Da Silva (oik. Howard Silverblatt 4. toukokuuta 1909 Cleveland, Ohio – 16. helmikuuta 1986 Ossining, New York) oli yhdysvaltalainen näyttelijä. Da Silva esiintyi muun muassa elokuvissa "Kersantti York" (1941), "Mysteerio sininen dahlia" (1946), "David ja Lisa" (1962) ja "FBI:n salaisuudet" (1977). Hän näytteli yli viidessäkymmenessä elokuvassa.
Da Silva joutui niin sanotulle Hollywoodin mustalle listalle näyttelijä Robert Taylorin epäamerikkalaista toimintaa tutkivalle komitealle antaman vapaaehtoisen todistuksen ansiosta. Da Silva itse kieltäytyi vastaamasta syytöksiin.
Charles Darwin -yliopisto

Charles Darwin -yliopisto on australialainen vuonna 2004 perustettu yliopisto, joka perustettiin yhdistämällä kaksi Pohjoisterritorion yliopistoa. Opiskelijoita yliopistolla on 7857 ja henkilökuntaa 347. 
Vuodesta 2019 lähtien yliopiston rehtorina on toiminut entinen Paul Henderson, joka on aikaisemmin toiminut mm. Pohjoisterritorion pääministerinä.
Gringos Locos

Gringos Locos -yhtye oli 1980-luvun lopun suomalaisen hard rockin vientitoivoja. 
Se teki vuonna 1988 pitkän sopimuksen Polygram Internationalin kanssa. Sopimus kariutui levy-yhtiön kansainvälisen osaston lopettamiseen. Vuonna 1989 yhtye teki Atlanticin kanssa sopimuksen, joka takasi maailmanlaajuisen levityksen "Punch Drunkille" ja antoi Atlanticille oikeuden yhtyeen viiteen seuraavaan levyyn. Gringos Locos teki Englannissa Status Quon kanssa kuuden esiintymisen kiertueen, jolla esiinnyttiin muun muassa Wembley Arenalla. Gringos Locos esiintyi myös Yhdysvalloissa.
Yhtyeen jäseniä on sittemmin nähty muun muassa Leningrad Cowboysin ja brittiläisen Wishbone Ashin riveissä.
Yhtye julkaisi neljännen albuminsa "Second Coming of Age" kesällä 2009.
Media Molecule

Media Molecule on Guildfordissa, Englannissa toimiva pelistudio, joka on myös kehittänyt Dreams pelimoottorin. Se perustettiin tammikuussa 2006. Media Molecule on voittanut yli 20 paras studio -palkintoa. Sony ilmoitti 2. maaliskuuta 2010 ostaneensa pelitalon ja sulauttavansa sen itseensä.
Ennen Media Moleculen perustamista vuonna 2005 pelitalo teki Ragdoll Kung fu -pelin. Ensimmäinen Media Moleculen peli LittleBigPlanet julkaistiin 2008, ja siitä tuli yksi PlayStation 3 -konsolin tunnetuimmista peleistä. Se voitti useita vuoden peli -palkintoja. Media Molecule on kehittänyt peliin myös runsaasti PlayStation Storesta ladattavaa DLC-lisäsisältöä. Pelin jatko-osa, LittleBigPlanet 2 ilmestyi 19. tammikuuta 2011.
Hospitaaliveljeskunta

Hospitaaliveljeskunnat eli hospitaliitit (, vieraanvarainen) olivat katolisia järjestöjä, jotka hoitivat köyhiä, sairaita ja pyhiinvaeltajia. Myös samankaltaisia naisjärjestöjä on perustettu. Varhaisimmat veljeskunnat perustettiin jo ristiretkiaikaan varhaiskeskiajalla. Tällaisia hengellisiä järjestöjä olivat esimerkiksi Antonius-veljeskunnat, Pyhän Hengen veljeskunta ja johanniitat, joista myöhemmin tuli maltalaisritarikunta.
Kallioisen voimalaitos

Kallioisen voimalaitos on Sotkamon reitin Ontojoessa sijaitseva vesivoimalaitos. Kajaani Oy aloitti voimalaitoksen rakentamisen vuonna 1955 ja se valmistui vuonna 1957. Voimalaitos on alempana reitin toisesta voimalaitoksesta ja se on ns. kanavavoimalaitos. Voimalaitoksen on suunnitellut Eino Pitkänen. Voimalaitoksen omistaa UPM Energia ja se on peruskorjattu vuonna 2001. Voimalaitosta ohjattiin aiemmin Kajaanin tehtaiden höyryvoima-asemalta. Sitä ennen oli laitoksella jatkuva kolmivuoropäivystys. Pikkuhiljaa automaation tultua siirryttiin ohjaamaan voimalaa Katerman voimalaitokselta käsin 24/7.
Tekniset tiedot.
Peruskunnostettu 2001 koneistoautomaatio ja turbiini ja sen ohjauslaitteet sekä 10kV sähköpuoli.
Charles Darwinin kansallispuisto

Charles Darwinin kansallispuisto on Australian Pohjoisterritoriossa sijaitseva vuonna 1998 perustettu kansallispuisto. Se sijaitsee neljä kilometriä Darwinin kaupungista kaakkoon.
Kansallispuiston alueella on toisen maailmansodan Tyynenmeren sodan aikaisia betonibunkkereita, joista yksi on muutettu matkailijakeskukseksi ja sodanaikaisten tavaroiden näyttelytilaksi (WWII Display). Kansallispuistosta on myös hyvät näkymät Darwinin kaupunkiin.
Klef

Klef (Cleph) oli langobardien kuningas 572–574. Hän oli langobardit Italiaan johdattaneen Alboinin poika. Klefin ollessa kuninkaana langobardit ottivat haltuunsa koko Pohjois-Italian. Hän valloitti Toscanan ja ulotti langobardien valtapiirin jo lähelle Bysantin Italian alueiden keskusta Ravennaa.
Klefin kuninkuus jäi kuitenkin lyhytaikaiseksi. Omat miehet surmasivat hänet vain puolitoista vuotta kestäneen valtakauden jälkeen. Klefin kuolemaa seurasi kymmenen vuoden interregnum, joka tunnetaan ”herttuoiden valtakautena”. Vuonna 584 valtaistuimelle nousi viimein Klefin poika Authari.
Katerman voimalaitos

Katerman voimalaitos on Sotkamon reitin Ontojoessa sijaitseva vesivoimalaitos. Kajaani Oy aloitti voimalaitoksen rakentamisen vuonna 1945 ja se valmistui vuonna 1950. Voimalaitos on ylempänä reitin kahdesta voimalaitoksista ja se on ns. kanavavoimalaitos. Onnistuneena funktionalismin edustajana pidetyn voimalaitoksen on suunnitellut Eino Pitkänen. Katerman voimalaitos on maakunnallisesti arvokas kulttuurihistoriallinen kohde.
Voimalaitoksen omistaa UPM-Kymmene Energia. Voimalaitosta ohjattiin aiemmin Kajaanin tehtaiden höyryvoima-asemalta. Sitä ennen oli jatkuva 3-vuoro päivystys laitoksella, josta ohjattiin Kallioisen voimalaitosta automaationa sen siirtyessä sitten aikanaan Kajaaniin. Voimalaitoksessa on yksi koneisto ja se on peruskorjattu vuonna 2001. Varaus toiselle generaattorille on olemassa turbiinikammiota myöten, vain koneisto uupuu.
Tekniset tiedot.
Peruskunnostettu 2001 koneisto ja koneautomaatio sekä 10kV sähköpuoli.
Turbiini ja pysty-Kaplan koneisto + generaattori uusittu kokonaisuudessaan
' Kvaerner Tamturbine Oy (nyk. GE Energy, Finland)
Margaret Kelly-Hohmann

Margaret Mary Kelly-Hohmann () on brittiläinen entinen uimari ja olympiamitalisti. Kelly-Hohmann voitti Moskovan kesäolympialaisissa 1980 olympiahopeaa 4 × 100 metrin sekauintiviestissä, yhdessä Helen Jamesonin, June Croftin ja Ann Osgerbyn kanssa. Urallaan Kelly-Hohmann kilpaili yhteensä kolmissa olympialaisissa, Montréalissa 1976, Moskovassa 1980, sekä kahdeksan vuoden tauon jälkeen Soulissa 1988, sijoittuen 100 metrin rintauinnissa sijalle 20.
Kelly-Hohmannin ainoa henkilökohtainen arvokilpailumitali oli 100 metrin rintauinnin MM-pronssi, jonka hän saavutti pitkän radan MM-kilpailuista 1978 Länsi-Berliinistä. Kelly-Hohmann on 170 senttimetriä pitkä ja painoi uintiurallaan 57 kilogrammaa.
Matti Hokkanen

Matti Hokkanen (s. 1940 Pylkönmäki) on suomalainen kirjailija. Pientilalla syntynyt Hokkanen on työskennellyt muun muassa metsätyömiehenä ja rajavartiostossa.
Hokkanen sai ensimmäisen palkinnon WSOY:n "Lukijan ääni" -kirjoituskilpailussa ja hänen voittanut kirjoituksensa julkaistiin "Vuosirengas 78" -kirjassa. Kirjojen ohella Hokkanen on kirjoittanut myös eräkertomuksia muun muassa Eränkävijä- ja Metsästys ja kalastus -lehtiin.
Giancarlo Antognoni

Giancarlo Antognoni (s. 1. huhtikuuta 1954 Marsciano, Italia) on italialainen jalkapalloilija. 
Antognoni oli pelipaikaltaan keskikenttäpelaaja. Hän pelasi yleensä hyökkäävässä roolissa.
Antognoni voitti Italian riveissä maailmanmestaruuden vuonna 1982. Seuratasolta hänet muistetaan parhaiten Fiorentinasta.
Ura.
Antognoni pelasi Fiorentinan riveissä Serie A:ssa vuosina 1972–1987. Hän toimi myös pitkään seuran kapteenina. Antognonia pidetään yhtenä Fiorentinan historian parhaista pelaajista. Hän voitti seuran riveissä Italian cupin vuonna 1975.
Vuosina 1970–1972 Antognoni edusti Serie D:ssä Astia. Vuosina 1987–1989 hän edusti Sveitsin pääsarjassa Lausanne-Sportia.
Italian maajoukkueessa Antognoni pelasi 73 ottelua ja teki niissä kaksi maalia vuosina 1974–1983. Hän toimi myös Italian kapteenina. Antognoni edusti Italiaa MM-kilpailuissa vuosina 1978 ja 1982 sekä EM-kilpailuissa vuonna 1980. Hän ei pelannut vuoden 1982 MM-loppuottelussa loukkaannuttuaan välieräottelussa Puolaa vastaan.
Tuija Hyyrynen

Tuija Hyyrynen (s. 10. maaliskuuta 1988 Helsinki) on pelaajauransa vuoden 2022 syksyllä lopettanut suomalainen jalkapalloilija. Hän pelasi puolustajana italialaisessa Juventuksessa ja Suomen maajoukkueessa.
Hyyrynen voitti HJK:ssa kolmesti Suomen cupin vuosina 2006–2008. Naisten maajoukkueeseen Hyyrynen nousi ensi kerran vuonna 2007 ja hän pelasi 121 maaottelua. Ensimmäisen maaottelumaalinsa hän teki kesäkuussa 2014 MM-karsintaottelussa Bulgariaa vastaan ja toisen kesäkuussa 2018 MM-karsintaottelussa Serbiaa vastaan. Hän oli mukana Suomen nuorten joukkueessa alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006. Naisten EM-kilpailuissa 2009 hän pelasi kaksi ottelua ja EM-kilpailuissa 2013 täyden ajan Suomen jokaisessa kolmessa ottelussa.
Hyyrynen siirtyi kaudeksi 2016 ruotsalaisesta Umeå IK:sta tanskalaiseen Fortuna Hjørringiin. Pelattuaan runsaan vuoden Tanskassa hän siirtyi italialaisseura Juventukseen kesällä 2017.
Juventuksen riveissä Hyyrynen voitti viidesti Italian mestaruuden.
Hyyrynen on toiminut maaliskuusta 2024 Eerikkilän urheiluopistossa asiantuntijana vastuualueenaan tyttöjalkapallon kehittäminen. Hän tekee myös väitöskirjaa Jyväskylän yliopistoon. Hän tutkii väitöskirjassaan naisten jalkapallossa esiintyviä päähän kohdistuvia iskuja ja niiden seurauksia pelaajien terveyteen.
Albina Osipowich

Albina Lucy Charlotte Osipowich Van Aiken () oli yhdysvaltalainen uimari ja olympiavoittaja. Osipowich voitti Amsterdamin kesäolympialaisissa 1928 kultaa 100 metrin vapaauinnissa ja 4 × 100 metrin vapaauintiviestissä. Osipowich edusti "Boys' Club Auxiliary" -nimistä uimaseuraa.
Osipowichin aviomies oli tunnettu baseball-pelaaja Harrison van Aiken. Osipowich kuoli vain 53-vuotiaana Massachusettsissa.
Heini Mäkelä

Heini Mäkelä (o.s. "Tiilikainen", s. 19. joulukuuta 1987) on suomalainen jalkapalloilija. Hän pelaa Kuopion MimmiFutiksessa ja Suomen maajoukkueessa puolustajana.
Ensiesiintymisensä naisten maajoukkueessa Mäkelä teki Skotlantia vastaan 27. elokuuta 2008. Mäkelä valittiin Suomen maajoukkueen kokoonpanoon vuoden 2009 EM-kotikilpailuihin, mutta hän joutui jättämään turnauksen väliin loukkaantumisen vuoksi. Maajoukkuemaalitilinsä Mäkelä avasi 31. maaliskuuta 2010 MM-karsintaottelussa Italiaa vastaan. Kyseinen ottelu päättyi tasatulokseen 1-1. Mäkelä kuului Suomen nuorten maajoukkueeseen alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006.
Jalkapallon ohella Mäkelä opiskeli kätilöksi aikomuksenaan valmistua jouluun 2011 mennessä.
Jousisekstetto

Jousisekstetto on kuudelle jousisoittimelle sävelletty kamarimusiikkiteos. Sen esittävä yhtye on jousisekstetti. Jousisekstetissä soittaa tavallisesti kaksi viulistia, kaksi alttoviulistia ja kaksi sellistiä. Tavalliseen jousikvartettoon on siis lisätty yksi alttoviulu ja yksi sello. 
Jousisekstetti ei ole yhtä yleinen kokoonpano kuin jousikvartetti. Jousisekstettoja ovat silti sävelletty lukuisia. Säveltäjien joukossa ovat Luigi Boccherini, Antonín Dvořák, Johannes Brahms, Pjotr Tšaikovski ("Firenzen muistoja" op. 70), Arnold Schönberg ("Verklärte Nacht" op. 4), Louis Spohr, Aleksandr Borodin, Nikolai Rimski-Korsakov, Eduard Franck, Frank Bridge, Erich Wolfgang Korngold, Louis Glass ja Charles Wuorinen.
John Lort Stokes

Amiraali John Lort Stokes (1812 – 11. kesäkuuta 1885) oli Royal Navyn upseeri, joka seilasi "HMS Beaglellä" melkein 18 vuotta. 
Hän liittyi laivastoon vuonna 1824, ja lokakuussa 1825 hän tuli "Beaglelle" silloisen kapteenin Philip Parker Kingin alaisuuteen. "Beagle" osallistui hänen alaisuudessaan Etelä-Amerikan vesien tutkimiseen. Vuonna 1828 alus siirtyi Robert FitzRoyn komentoon. 
"Beaglen" toisen matkan jälkeen Stokes ylennettiin luutnantiksi ja teki John Clements Wickhamin alaisuudessa Australaasian vesien tutkimuksen. Wickhamin sairastuessa vakavasti vuonna 1841 Stokes otti laivalla komennon. Laiva palasi Britanniaan 1843, jolloin Stokes lähti laivalta ja kirjoitti "Beaglen" vuosina 1837–1843 tekemistä Australian tutkimuksista kirjan "Discoveries in Australia, with an account of the coasts and rivers explored and surveyed during the voyage of the Beagle, 1837–1843". Kirja julkaistiin 1846.
Heinäkuussa 1846 Stokes ylennettiin kapteeniksi ja tutki Uutta-Seelantia neljän vuoden ajan. Vuosina 1860–1863 hän komensi laivaa, jonka tehtävä oli vartioida Englannin kanaalin rannikoita. Vuonna 1863 hän jäi eläkkeelle, ja sama vuonna hänestä tuli kontra-amiraali. Vara-amiraali hänestä tuli 1871 ja amiraali 1877. Hän kuoli kotonaan Scotchwellissä Walesissa vuonna 1885.
Kirkastettu yö

Kirkastettu yö op. 4 () on Arnold Schönbergin vuonna 1899 säveltämä kamarimusiikkiteos. Kokoonpanoltaan "Kirkastettu yö" on jousisekstetto; vuosina 1917 ja 1943 säveltäjä laati kaksi versiota jousiorkesterille. Sävellys valmistui kolmessa viikossa vuoden 1899 lopulla, mutta se sai kantaesityksensä Wienissä vasta 18. maaliskuuta 1902. Teos on yksiosainen ja tyyliltään myöhäisromanttinen. Se edustaa säveltäjän varhaistuotantoa.
Schönberg nimesi teoksen Richard Dehmelin runon mukaan. Sävellys on ”ohjelmamusiikkia, joka kuvailee ja ilmentää Richard Dehmelin runoa”.
"Kirkastetun yön" kantaesitys viivästyi, koska siinä käytettiin riitasoinnuksi koettua sävelyhdistelmää, ja kantaesitys päättyi mellakkaan ja käsirysyyn. Eräs wieniläinen arvostelija kirjoitti: ”Minusta tämä sekstetto vaikutti kuusijalkaiselta vasikalta, jollaisia näytellään markkinoilla.”
Teos kuultiin ensi kertaa Suomessa vuonna 1919.
Puhallinkvintetto

Puhallinkvintetto on yleinen kamarimusiikin tyyppi. Teoksen esittävä kokoonpano on puhallinkvintetti. Kokoonpanoon kuuluu tavallisimmin huilu, oboe, klarinetti, fagotti ja käyrätorvi. Näistä neljä ensimmäistä on puupuhaltimia ja viimeinen vaskipuhallin. Puhallinkvintettojen lisäksi onkin sävelletty useita vaskikvintettoja, joiden kokoonpano koostuu pelkistä vaskista. 
Puhallinkvintettoja on sävelletty klassismin ajasta lähtien. Varhaisia esimerkkejä sävelsivät Franz Danzi ja Antonín Reicha. Myöhemmin oman puhallinkvintettonsa sävelsi Carl Nielsen. Vielä nykyaikana puhallinkvintetto on suosittu kamarimusiikin muoto; Suomessakin muiden muassa Kalevi Aho, Jukka Linkola ja Jouni Kaipainen ovat kokoonpanolle säveltäneet.
Kansainvälinen unipäivä

Kansainvälinen unipäivä on vuosittainen tapahtuma, jonka tarkoituksena on muistuttaa uneen liittyvistä tärkeistä asioista. Teemoja ovat mm. lääketiede, kasvatus, sosiaaliset näkökulmat ja liikenne. Päivän tarkoituksena on vähentää uniongelmia paremman ennaltaehkäisyn ja unihäiriöiden hallinnan avulla. 
Kansainvälistä unipäivää vietetään vuosittain kevätpäiväntasausta edeltävänä perjantaina. Aiheena on liikenne, matkustus ja valppaus liikenteessä.
Tris(hydroksimetyyli)aminometaani

Tris(hydroksimetyyli)aminometaani eli usein lyhyesti tris (C4H11NO3) on orgaaninen yhdiste, tarkemmin aminoalkoholi. Ainetta käytetään puskuriliuoksena ja lääkeaineena.
Synteesi.
Tris(hydroksimetyyli)aminometaani valmistetaan nitrometaanista ja formaldehydistä, jotka ovat kiinteässä olomuodossa. Aineet sekoitetaan ja reaktio tapahtuu emäksisen katalyytin avulla alle 55 °C lämmössä. Reaktion lopulla seokseen lisätään suolahappoa. Tuote liuotetaan metanolin ja dikloorimetaanin seoksella ja pelkistetään nikkelikatalyytin avulla.
Käyttö.
Tris(hydroksimetyyli)aminometaanipuskuriliuos valmistetaan aineen vesiliuoksesta, johon lisätään hieman suolahappoa. Puskuriliuos toimii parhaiten pH:n ollessa 7,20–9,10. Tämä on useiden eliöiden fysiologinen pH, mikä tekee tris(hydroksimetyyli)aminometaaniliuoksesta käyttökelpoisen puskurin biokemiallisissa tutkimuksissa. Sama pH-alue on myös fosfaattipuskureilla, mutta ne voivat reagoida useiden solujen yhdisteiden kanssa. Hopeakloridielektrodeja ei tulisi käyttää, koska hopea ja tris(hydroksimetyyli)aminometaani muodostavat niukkaliukoisia yhdisteitä, jotka haittaavat elektrodien toimintaa.
Tris(hydroksimetyyli)aminometaanin käyttöä metabolisen asidoosin hoidossa on tutkittu. Tutkimusten mukaan aineen teho voi jopa olla parempi kuin yleisesti sairauden hoitoon käytetyn natriumbikarbonaatin, koska tris(hydroksimetyyli)aminometaanin puskurointikyky on parempi.
Terveysvaikutukset.
Tris(hydroksimetyyli)aminometaani on limakalvojen ärsytystä aiheuttava yhdiste. Nieltynä aine aiheuttaa pahoinvointia, häiriöitä verenkierrossa, ihon sinistymistä ja jopa tajuttomuuden. Ihokosketuksessa yhdiste voi aiheuttaa tulehduksen.
Devon Murray

Devon Michael Murray (s. 28. lokakuuta 1988 Kildaren kreivikunta) on irlantilainen näyttelijä. Hän on tunnettu roolistaan Seamus Finniganina Harry Potter -elokuvasarjassa. Lisäksi hän on näytellyt Christyä elokuvassa "This Is My Father", Malachya elokuvassa "Seitsemännen portaan enkeli" ja Geoffreyta elokuvassa "Yesterday's Children".
Murray syntyi Kildaren kreivikunnassa Irlannissa, ja on Michael ja Fidelma Murrayn ainoa lapsi. Menestyttyään maanlaajuisesti laulamalla kykykilpailuissa hän liittyi Billie Barryn esiintymiskouluun. Myöhemmin hän siirtyi The National Performing Arts School -esiintymiskouluun, ja menestyi menestymistään sitä mukaa kun hän kasvoi ja kehittyi. Murrayn näyttelijänura kuitenkin alkoi elokuvan "This Is My Father" myötä, mikä avasi ovet suurille elokuvarooleille. "Seitsemännen portaan enkeli" ja "Yesterday's Children" soivatkin Murraylle maailmanlaajuista huomiota ja auttoivat häntä pääsemään Seamus Finniganin rooliin Harry Potter -elokuviin.
Murray on kokenut ratsastaja, ja hän on kilpaillut lukuisissa kisoissa ympäri Irlantia. Hän on myös voittanut useita mitaleita. Muita Devonin harrastuksia ovat rullalautailu, mönkijät, tanssiminen ja rapmusiikki. Hän on sanonut ihailevansa muun muassa irlantilaismuusikko Christy Moorea. Murray on roomalaiskatolinen.
58534 Logos

58534 Logos on cubewanoihin luokiteltava Kuiperin vyöhykkeen objekti, jolla on Zoe-niminen kiertolainen. Logoksen ja Zoen nimet tulevat gnostilaisesta traditiosta. Ennen kuin Logos sai nimensä se tunnettiin tunnuksella .
Logoksen kiertolainen Zoe löydettiin 17. marraskuuta 2001 Hubble-teleskoopilla. Se sai väliaikaisen nimen S/2001 (58534) 1 ja löydön varmistuttua nimen Zoe (virallisesti (58534) Logos I Zoe). Sen halkaisijaksi arvioidaan ja sen kiertoradan isoakselin puolikas on .
Eileen Ryan

Eileen Ryan (alk. Eileen Annucchi, 16. lokakuuta 1927 New York – 9. lokakuuta 2022) oli yhdys­valtalainen näyttelijä.
Yksityiselämä.
Ryan oli roomalais­katolilainen. Hänen suku­juurensa olivat Irlannista ja Italiasta. Hän tapasi 1957 ohjaaja-näyttelijä Leo Pennin näytelmäharjoituksissa. Ryan ja Penn menivät naimisiin vuonna 1958 ja olivat yhteydessä Leo Pennin kuolemaan 1998 saakka. Eileen ja Leo Pennin lapsista Michael on muusikko sekä Sean ja Chris näyttelijöitä.
Kihovauhkonen

Kihovauhkonen (vanhoissa merkinnöissä myös "Kihawanskoinen" ja "Kihavaiconen") on Suomen kansantaruissa esiintyvä olento. Nimi mainitaan ensimmäisen kerran jo vuonna 1663, kun Paltamon kirkkoherra, rovasti Juhana Cajanus vanhempi julkaisi kertomuksen Paltamon pitäjän oloista. Cajanus mainitsee kotiseutunsa myyttiset alkuasukkaat, Calawa-jättiläisen ja hänen 12 poikaansa, joista yksi oli nimeltään Kihawanskoinen. Myöhemmin Kihawanskoinen eli Kihovauhkonen on tavattu muun muassa tervanpolton opettajana Pohjanmaalla, jättiläisenä tai vaeltavana oraakkelina. Savolaisten mukaan nimi merkitsee löyhkää tai houkkamaista ihmistä. Vuonna 1881 professori J. R. Aspelin kirjoitti tutkielman "Kihovauhkonen, Kalevan poika", jossa hän yritti valaista tämän merkillisen taruolennon asemaa.
Kihovauhkosesta on olemassa sadoittain tarinoita, mutta ilmeisesti nimi on kerännyt aikojen kuluessa ympärilleen sellaistakin tarina-ainesta, joka ei ole siihen alun perin kuulunut. Vankimmin Kihovauhkosen nimi on liitetty maailmanlopun ennustuksiin, joita on kerätty Savosta. Tässä yhteydessä Kihovauhkonen oli vaeltaja, joka kertoi tapaamilleen ihmisille maailmanlopun ennustuksia. Joskus nämä ennustukset koskivat hänen vierailemiaan paikkoja. Tämä savolaisten tarinoiden Kihovauhkonen sijoittuu kertojien tuntemaan historialliseen aikaan ja tuttuun ympäristöön, tosin aikaan selvästi ennen kertojien itsensä syntymää.
Kihovauhkosen nimiin pantujen, eri puolilta Savoa kerättyjen ennustusten mukaan muun muassa seuraavat ajanmerkit kertoisivat maailmanlopun olevan lähellä:
Erään monin paikoin tunnetun ennustuksen mukaan viimeisessä taistelussa vuotaa niin paljon verta, että iso puupölkky siinä ui. Joidenkin mukaan Kihovauhkonen kertoi vielä, että lopussa miehiä on jäljellä niin vähän, että kaikki jäljelle jääneet Suomesta tai joltain Savon paikkakunnalta mahtuvat sille pölkylle istumaan. Muutakin kuin maailmanloppua Kihovauhkosen sanottiin ennustaneen, kuten tulevien kirkkojen sijainteja ja onnettomuuksia. Joskus nämä ennustukset osuivat oikeaan, toisinaan taas eivät.
Samankaltaisia ennustuksia on pantu muidenkin myyttisten ennustajien suuhun, myös Savon ulkopuolella. Näin ennusti Tattaran kuningas Nakkilassa:
"Päättömillä hevosilla ruvetaan ajamaan, siimaa tulee olemaan ilma täynnä, rautavarpaat otetaan käytäntöön, rahat muuttuvat niin pieniksi kuin kalan suomut ("joissain versioissa raha katoaa kokonaan"). Uskonsota nousee pohjoisesta. Se on oleva viimeinen sota. Verta on vuotava niin paljon, että kuusituumainen parru siinä ui."
Juutalaisuuden käsitys Jeesuksesta

 
Juutalaisuudessa Jeesusta ei pidetä Jumalan Poikana, eikä hänellä ole mitään asemaa juutalaisessa uskonnossa. Juutalaiset uskonoppineet pitävät Jeesusta vääränä messiaana, joka yritti vapauttaa juutalaiset Rooman vallasta siinä epäonnistuen.
Juutalaisuudessa ei hyväksytä kristinuskossa vakiintuneita ajatuksia esimerkiksi siitä, että Jeesus voisi antaa syntejä anteeksi tai että ihmiset voisivat päästä Jeesuksen kautta Jumalan luo.
Jeesus oli kuitenkin uskonnoltaan juutalainen, hänen opetuksensa noudattivat tuon ajan juutalaisia oppeja ja hän kehotti ihmisiä noudattamaan juutalaista lakia. Suurin osa Jeesuksen seuraajista oli myös juutalaisia.
Talmud ja ”Jeshu”.
Juutalaisten Talmudissa mainitaan Jeshu-nimisen henkilön teloitetun pääsiäisenä noituuden harjoituksesta ja Israelin eksyttämisestä. Samassa yhteydessä mainitaan Jeesuksella olleen viisi opetuslasta: Matthai, Nakai, Nezer, Buni ja Todah. Talmudissa kerrotaan myös Jeesuksen olleen juutalaisen naisen ja Pantera-nimisen roomalaisen sotilaan avioton lapsi.
Thomas George Gentry

Thomas George Gentry (1843–1905) oli yhdysvaltalainen(?) lintutieteilijä ja kirjailija.
Gentry julkaisi teoksen "Life-histories of the Birds of Eastern Pennsylvania" vuonna 1876. Vuonna 1878 hän julkaisi kirjansa "The House Sparrow at Home and Abroad: With Some Concluding Remarks Upon Its Usefulness" (Campbell PR). Vuonna 1882 julkaistiin hänen kirjansa "Nests and Eggs of Birds of United States".
Gentry nimesi linnuista sininiskanärhen ("Cyanocorax heilprini") 1885.
Patrick Doyle

Patrick Alan Doyle (6. huhtikuuta 1953 Uddingston, Skotlanti, Iso-Britannia) on brittiläinen elokuvasäveltäjä. Hän on ollut kaksi kertaa ehdolla Parhaan musiikin Oscar-palkintoon elokuvista "Järki ja tunteet" (1995) ja "Hamlet" (1996). Hän on tehnyt useasti yhteistyötä Kenneth Branaghin kanssa ja on säveltänyt musiikin muun muassa tämän ohjaamiin elokuviin "Kuningas Henrik V" (1989), "Kuten haluatte" (2006) ja "Thor" (2011).
Hän on säveltänyt lisäksi musiikin muun muassa elokuvaan "Harry Potter ja liekehtivä pikari" (2005).
David Heyman

David Jonathan Heyman (s. 1961 Lontoo, Englanti, Iso-Britannia) on brittiläinen elokuvatuottaja ja elokuvatuotantoyrityksen Heyday Filmsin perustaja. Hän on tuottanut Harry Potter -elokuvasarjan sekä vuoden 2013 elokuvan "Gravity". Gravity oli toinen elokuva, jonka Heyman teki yhdessä ohjaaja Alfonso Cuarón kanssa. Ensimmäinen oli Harry Potter ja Azkabanin vanki. Vuonna 2016 hän tuotti elokuvat "Valo valtameren yllä" ja "Ihmeotukset ja niiden olinpaikat".
Aris Thessaloniki BC

Aris BC (, tunnetaan myös nimellä K.A.E. Aris) on kreikkalainen koripalloseura. Seura on yksi Kreikan menestyneimmistä joukkueista Olympiakos BC:n ja Panathinaikos BC:n jälkeen. Joukkue on osa Aris Thessaloniki -yleisseuraa.
Historia.
Seuran ensimmäinen Kreikan mestaruus tuli vuonna 1930, heti kahdeksan vuotta koripallojaoston perustamisen jälkeen. Hiljaiseloa kesti aina vuoteen 1979 saakka, jolloin seura voitti toisen Kreikan mestaruutensa. Vuonna 1985 Aris voitti ensimmäisen "tuplansa" eli sekä Kreikan mestaruuden että Kreikan Cupin. Seuran kulta-aikaa olivat erityisesti vuodet 1985-1991, jolloin se voitti Kreikan mestaruuden 7 kertaa peräkkäin. Vuonna 1985 Aris pääsi myös Korać Cupin semifinaaleihin, mutta tie kuitenkin pysähtyi Pallacanestro Varesen voitettua kreikkalaiset. Tällöin Arisissa pelasivat muun muassa Nikos Galis ja Panagiotis Giannakis.
Arisin Euroopan valloitus alkoi kuitenkin vasta 1990-luvulla. Silloin seura voitti Saporta Cupin (1993) ja Korać Cupin (1997). Vuonna 2003 seura voitti vielä EuroCup Challengen. Vuodelta 2004 on seuran viimeisin Kreikan Cupin voitto.
Viime vuodet ovat olleet seuralta hiljaiseloa. Kaudella 2005-2006 seura sijoittui ULEB Cupissa kuitenkin toiseksi varmistaen näin paikkansa Euroliigassa 14 vuoden poissaolon jälkeen. Euroliiga-kaudella 2007-2008 seura onnistui valmentajansa Gordon Herbertin johdolla kiusaamaan suuria seuroja päästen 16:n parhaan joukkoon. Samana vuonna Hanno Möttölä edusti Arisia. Fanien harmiksi Aris ei päässyt kaudeksi 2008-2009 Euroliigaan vaan joutui pelaamaan ULEB Eurocupia. Siellä joukkue jäi lohkovaiheeseen.
Rebecca Lacey

Rebecca Lacey (20. huhtikuuta 1965 Watford, Hertfordshire, Yhdistynyt kuningaskunta) on walesilaista syntyperää oleva englantilainen näyttelijä. Hän on edesmenneen näyttelijä Ronald Laceyn tytär. Rebecca Lacey on näytellyt muun muassa televisiosarjassa "Laakson kuningas" taloudenhoitaja Irene Stuartin roolissa ja myös televisiosarjassa "Sairaalaelämää".
Warbringer

Warbringer on yhdysvaltalainen thrash metal -yhtye. Yhtye perustettiin 2004 Onslaught nimellä, mutta nimi muuttui Warbringeriksi yhtyeen saatua tietää samannimisen thrash metal -yhtyeen olevan Britanniassa. Vuonna 2008 yhtye sopi levytyssopimuksen Century Medialle Century Median edustajan nähtyä heidän esiintymisensä.
Lolo (jalkapalloilija)

Manuel Ortiz Toribio eli Lolo (s. 22. elokuuta 1984 Huelva, Espanja) on espanjalainen jalkapalloilija. Hän edustaa Espanjan pääsarjassa pelaavaa Osasunaa. Hän on pelipaikaltaan keskuspuolustaja, mutta pystyy pelaamaan myös puolustavana keskikenttäpelaajana.
Ura.
Lolo on Sevillan junioriakatemian kasvatti. Vuonna 2002 hän aloitti ammattilaisuransa Sevillan reservijoukkueesta, jossa hän pelasi seuraavat kuusi kautta.
Kaudella 2007–2008 hän pääsi tekemään ensiesiintymisensä Espanjan pääsarjassa, pelattuaan kaksi ottelua maaliskuussa 2008. Aikaisemmin vuoden 2007 joulukuussa hän teki ensiesiintymisensä Sevillan edustusjoukkueessa Mestarien liiga -ottelussa Slavia Prahaa vastaan. Lolo vietti kuitenkin suurimman osan kaudesta Sevillan reservijoukkueessa, joka nousi kauden jälkeen Espanjan toiseksi korkeimmalle sarjatasolle.
Kaudeksi 2008–2009 Lolo lainattiin naapuriseura Málagaan, joka palasi pääsarjaan kahden vuoden tauon jälkeen. Hän pelasi kauden aikana pääosin puolustavana keskikenttäpelaajana ja onnistui maalinteossa kolmesti.
Kesällä 2009 hän palasi kasvattajaseuraansa ja teki uuden vuoteen 2011 asti ulottuvan sopimuksen. 10. huhtikuuta 2010 hän teki ensimmäisen maalinsa Sevillassa vanhaa seuraansa Málagaa vastaan.
Isänmaallisen sodan kunniamerkki

Isänmaallisen sodan kunniamerkki () oli neuvostoliittolainen kunniamerkki, joka myönnettiin sankaruudesta suuressa isänmaallisessa sodassa, joka oli Neuvostoliitossa ja siihen kuuluneissa valtioissa käytetty nimitys Saksan ja sen liittolaisten sekä Neuvostoliiton välisestä sodasta, toisen maailmansodan itärintamalla.
Isänmaallisen sodan kunniamerkki perustettiin 20. toukokuuta 1942, noin 11 kuukautta sodan alkamisen jälkeen. Se oli ensimmäinen sodan aikana perustettu kunniamerkki. Se voitiin antaa sodassa kunnostautuneelle sotilaille, turvallisuusjoukoille ja partisaaneille. Kunniamerkillä oli kaksi luokkaa, 1. ja 2. ja ne myönnettiin sankarillisen teon laadusta riippuen. Myöntämisperusteet olivat tarkoin määritellyt. Esimerkiksi ensimmäisen luokan kunniamerkki myönnettiin hävittäjälentäjälle, joka pudotti kolme viholliskonetta; sotilaalle, joka tuhosi kaksi raskasta tai kolme keskiraskata tai neljä kevyttä panssarivaunua jne. Se saatettiin myöntää myös liittolaisasevoimien sotilaille ja komentajille. Sodan aikana mitaleita jaettiin kaikkiaan noin 1 350 000 kappaletta. 
Vuonna 1985, voiton 40-vuotisjuhlapäivänä merkki päätettiin myöntää kaikille sotaan osallistuneille veteraaneille. Tällöin jaettiin noin 7,5 miljoonaa kappaletta.
Ensimmäisen luokan kunniamerkin punatähden takainen ruusuke on kullanvärinen, kun toisen luokan merkissä se on hopean värinen.
Kunniamerkkiä jaettiin kahdessa luokassa:
Alberto Ramírez

Alberto Ramírez Torres (2. helmikuuta 1986 Puerto Vallarta, Meksiko) on meksikolainen jalkapalloilija, joka edustaa Meksikon pääsarjassa pelaavaa Zacatepeciä. Pelipaikaltaan Ramírez on keskikenttäpelaaja.
Ramírezin pelaajaura aikusten tasolla alkoi kaudella 2003–2004, kun hän debytoi meksikoilaisessa Estudiantes Tecosin joukkueessa. Ramírez pelasi pääasiassa joukkueen reservi- ja juniorijoukkueissa, kunnes siirtyi kaudeksi 2009 FC Interiin. Veikkausliiga-debyyttinsä Ramírez pelasi 20. huhtikuuta 2009 vierasottelussa IFK Mariehamnia vastaan. Kauden 2009 jälkeen hän palasi takaisin Meksikoon.
Huhtikuussa 2012 Ramírez teki kahden vuoden sopimuksen Ykkösessä pelanneen OPS:n kanssa. OPS-kausien jälkeen hän palasi jälleen Meksikoon.
Keväällä 2016 Ramírez palasi jälleen Suomeen. Tällä kertaa suomalaisjoukkue oli Kakkosessa pelannut AC Kajaani, jonka kanssa hän teki kaksivuotisen sopimuksen. Ramírez oli hyvä vahvistus joukkueelle. Hänet valittiin Kakkosen lohkon, jossa AC Kajaani pelasi, syksyllä 2016 kauden parhaaksi pelaajaksi.
818 Naval Air Squadron

818 Naval Air Squadron (818 NAS) oli Britannian Kuninkaallisen laivaston ilmavoimien lentolaivue, joka perustettiin elokuussa 1939.
Palvelus.
818 Naval Air Squadron perustettiin Evantonissa elokuussa 1939 torpedopommittaja/tiedustelulaivueeksi. Laivue perustettiin pari kuukautta suunniteltua aiemmin sodan uhan kasvaessa. Laivueen kalustona oli perustamisvaiheessa yhdeksän Faire Swordfish Mk I torpedokonetta ja se liitettiin lentotukialus "HMS Ark Royalille" koulutettavaksi. Laivue osallistui muun muassa sodan ensi kuukausien Pohjanmeren sukellusveneentorjunta partioihin.
Laivue siirrettiin "HMS Furiousille" Norjan taisteluihin huhtikuussa 1940 ja se hyökkäsi 11. huhtikuuta Trondheimin satamassa olleita kahta saksalaista hävittäjää vastaan.
Laivue siirrettiin touko-kesäkuuksi 1940 RNAS Thorneyn ja RAF Carew Cheriton lentotukikohtiin, joissa ollessaan se tuki RAF:n rannikkolennostojen operaatioita Englannin kanaalissa.
Laivue palasi lentotukialus "HMS Ark Royalille" kesäkuun puolessa välissä ja siirtyi tukialuksen mukana Välimerelle. Laivue osallistui hyökkäykseen Ranskan laivastoa vastaan Mers-el-Kebirissä sekä taistelulaiva Strasbourgia vastaan Dakarin edustalla. Laivue osallistui Sisilian kohteiden pommituksiin sekä Spartiventon taisteluun, jonka aikana se hyökkäsi Italian laivaston taistelulaivaa "Littoriota" vastaan. Laivue suojasi useita Gibraltarirn kautta kulkeneita saattueita ja hyökkäsivät maakohteita vastaan helmikuussa 1941 muun muassa Leghornissa, Genovassa, Pisassa ja La Speziassa.
Saksalaisen taistelulaivan "Bismarckin" murtauduttua Atlantille laivue osallistui aluksen etsimiseen ja tuhoamiseen. Laivue hyökkäsi yhdessä 810 NAS:n kanssa ja onnistui saamaan osuman taistelulaivan perään tuhoten sen peräsimen. Osuman seurauksena Force H tavoitti aluksen upottaen sen.
Laivueen kalusto vaihdettiin yhdeksään Fairey Albacoreen ja se siirrettiin HMS Formidablelle helmikuussa 1942. Tukialuksen mukana laivue siirtyi Ceylonille taistelemaan Japanin laivastoa vastaan. Japanilaisten hyökkäysuhan väistyessä laivue lakkautettiin kesäkuussa.
Laivue perustettiin uudelleen lokakuussa 1942 RNAS Lee-on-Solentissa kalustonaan Fairey Swordfish Mk II. Laivue liitettiin maaliskuussa 1943 "HMS Unicornille", jonka kannella se suojasi saattueen Gibraltarille. Laivueen koneista kuusi osallistui Sisilian maihinnousun suojaamiseen.
"HMS Unicornin" mukana laivue siirtyi Kauko-Itään marraskuussa 1943, jossa se liittyi Brittiläiseen Tyynenmeren laivastoon. Laivue siirrettiin maihin Ceylonilla ja lakkautettiin Cochinissa lokakuussa 1944.
Laivue perustettiin uudelleen toukokuussa 1945 Rattrayssa kalustonaan 18 Fairey Barracuda Mk II konetta. Suunnitelmien mukaan laivueen piti liittyä 22. Tukialuslentorykmenttiin uudelle Colossus-luokan tukialukselle, mutta sodan päättyminen elokuussa 1945 aiheutti laivueen lakkauttamisen 15. elokuuta 1945.
Sojuz TM-5

Sojuz TM-5 oli Neuvostoliiton miehitetty avaruuslento Mir-avaruusasemalle. Avaruusalus laukaistiin Baikonurista 7. kesäkuuta 1988 ja se laskeutui maahan 7. syyskuuta 1988.
Mirin 5. miehistö.
Laukaistiin
Laskeutuivat
Charles K. Johnson

Charles Kenneth Johnson (24. heinäkuuta 1924 – 19. maaliskuuta 2001) oli yhdysvaltalainen salaliittoteoreetikko ja kreationisti, joka tuli tunnetuksi uskostaan litteään Maahan. Hän levitti teoriaa Flat Earth Societyn johtajana toimiessaan. Hän vastusti vallitsevaa tieteellistä maailmankatsomusta muutenkin; hän muun muassa väitti tähtien sijaitsevan Maasta yhtä kaukana kuin San Franciscon Bostonista. Lisäksi hän piti Apollo 11 laskeutumista kuuhun huijauksena. 
Johnsonin syy vastustaa tieteellisiä näkemyksiä oli uskonnollinen.
Johnson, joka oli johtanut liikettä vuodesta 1972, kuoli kotonaan Kaliforniassa 76-vuotiaana. Liikkeellä on ollut pienimuotoista kannatusta vielä hänen kuolemansa jälkeenkin, mutta sillä ei ole enää selvää johtohahmoa.
Sokeriorava

Sokeriorava ("Petaurus breviceps") on laji pussiliito-oravien heimossa. Lajia tavataan Australiassa, Uudessa-Guineassa, Tasmaniassa sekä Bismarckinsaarilla. Sokeriorava on noin 20 cm pitkä hännän ollessa noin puolet pituudesta. Sokerioravat ovat yleensä harmaita, mutta mahan puolella on mustan ja kerman värisiä laikkuja. Eläin painaa noin 100 grammaa. Sokerioravat pystyvät liitämään jopa 50 metriä ja käyttävät liitäessään häntäänsä peräsimenä. Ne liikkuvat pääasiassa öisin, ja yöeläimille tyypilliseen tapaan niiden silmät ovat suuret. Ne syövät enimmäkseen makeita hedelmiä ja hyönteisiä.
Sokerioravia pidetään toisinaan Suomessakin lemmikkieläimenä. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin "mahlapussikiitäjä".
Arco

Arco on kaupunki Trenton maakunnassa, Pohjois-Italiassa. Arcon asukasluku on vajaat 18 000 ja pinta-ala noin 63 neliökilometriä. Kaupunki sijaitsee Gardajärven pohjoispäässä.
Arco on tunnettu "Castello di Arco" -linnoituksesta sekä Itävallan arkkiherttua Albrektin rakennuttamasta puistosta arboretumeineen. Arcon pääelinkeino on matkailu. Vuorikiipeily ja maastopyöräily ovat suosittuja harrastuksia alueella.
Avio

Avio on kunta ja kylä Trenton maakunnassa, Italiassa. Kylän asukasluku on noin 4 000 ja pinta-ala 68,86 km².
Avio sijaitsee 131 metriä merenpinnan yläpuolella.
Bieno

Bieno on kunta Trenton maakunnassa, Italian koillisosassa. Bienossa asuu 422 asukasta 11,7 km² kokoisella alueella. Bienon asukastiheys on 36 as./km².
Bieno sijaitsee noin 815 metriä korkeudella merenpinnasta, 35 kilometriä Trenton kaupungista itään.
Tampereen Uutiset

Tampereen Uutiset oli vuosina 1890–1905 Tampereella ilmestynyt suomalainen sanomalehti. Lehti edusti lähinnä paikallista elinkeinoelämää ja Tampereen Kauppaseuraa. Lehti ilmoitti itse kannattavansa suomalaisuutta ja suomen kieltä sekä ajavansa nais- ja raittiusasiaa. Lehti ei kuitenkaan ollut niin voimakkaan suomalaismielinen kuin samassa kaupungissa ilmestynyt Aamulehti, ja sen julkaisijoiden joukkoon kuului myös ruotsinkielisiä tahoja. Lehteä pidettiinkin Kauppaseuran ruotsinkielisten piirien ja alkoholin anniskelua kannattavan "viinapuolueen" suomenkielisenä propagandalehtenä. Tampereen Uutisten päätoimittajana oli 1900-luvun alussa G. A. Andersson. 
Viimeisinä ilmestymisvuosinaan lehti läheni nuorsuomalaisia mutta ei onnistunut voittamaan heitä lukijoikseen. Lehteä kustantava yhtiö joutui taloudellisiin vaikeuksiin, ja Tampereen Uutiset lopetti ilmestymisen 1905. Pian myös sitä kustatntunut yhtiö teki konkurssin. Lehden lakkauttamiseen vaikutti myös se, että nuorsuomalaiset perustivat uudelleen syyskuussa 1905 paikalliseksi äänenkannattajakseen Tampereen Sanomat, jonka ilmestyminen oli päättynyt vuonna 1900.
Bezzecca

Bezzecca on kylä Trenton maakunnassa, Italiassa. Asukkaita on 592 ja pinta-ala on 17,7 km². Bezzecca sijaitsee noin 35 km Trenton kaupungista lounaaseen, 697 m:n korkeudella merenpinnan tasosta. Kylän asukastiheys on 35 as./km².
Bezzecca oli aiemmin itsenäinen kunta, mutta päätyi 30. marraskuuta 2008 pidetyssä kansanäänestyksessä viiden muun kunnan kanssa muodostamaan Ledron kunnan.
Bocenago

Bocenago on kunta ja kylä Trenton maakunnassa, pohjoisessa Italiassa. Asukasluku on 394, ja pinta-ala 8,45 neliökilometriä. Bocenagon asukastiheys on 47 asukasta/km² ja korkeus merenpinnan tasosta 750 metriä.
Naapurikuntia ovat Spiazzo, Strembo, Caderzone, Massimeno, Stenico, Tre Ville ja Bleggio Inferiore.
Boktai

Boktai: The Sun Is in Your Hand (ボクらの太陽 Bokura no Taiyō, "Meidän aurinkomme" japaniksi) on Konamin 2003 Game Boy Advancelle julkaisema toimintaseikkailu-videopeli. Pelin pelaaja ohjaa nuorta vampyyrinmetsästäjää, Djangoa, joka taistelee vihollisiaan vastaan auringonvaloa ampuvalla "Gun Del Sol" -aseella. Boktai-pelikasettiin on integroitu valoanturi, joka mittaa siihen osuvaa ultraviolettisäteilyä. Ladatakseen Gun Del Sol -asetta, pelaajan täytyy viedä Game Boy Advance -pelikonsolinsa ulos ja altistaa pelin valomittari auringonvalolle. Mikäli ladattu valoenergia loppuu eikä pelaajalla ole mahdollisuutta ladata asetta päivänvalossa, täytyy hänen vältellä vihollisia. Peliä on erittäin vaikea läpäistä ilman auringonvaloa.
Boktai-pelisarja on Hideo Kojiman tuottama ja siihen kuuluu neljä peliä: "Boktai: The Sun is in Your Hand", "Boktai 2: Solar Boy Django", "Boktai 3: Sabata´s Counterattack" ja "Lunar Knights". Kolme ensimmäistä Boktai-peliä julkaistiin Game Boy Advance -käsikonsolille ja viimeinen Nintendo DS -laitteelle. "Lunar Knights" eroaa sarjan aiemmista osista myös siten, että sen pelikasetissa ei ole UV-anturia, joten todellinen säätila ei muiden osien tavoin vaikuta pelin etenemiseen.
Asetelma.
Kolmen ensimmäisen Boktai-pelin päähenkilö on vampyyrinmetsästäjä Django, joka on kaikkien aikojen suurimman vampyyrinmetsästäjän Red Ringon poika. Django on perinyt isältään punaisen huivin ja auringonvaloa ampuvan Gun Del Sol -aseen. Aivan Boktai: The Sun is in Your Hand -pelin alussa Django tapaa auringon lähettilään Otenkon, jonka jälkeen pari lyöttäytyy yhteen. Kolme ensimmäistä Boktai-peliä keskittyvät Djangon ja Otenkon seikkailuihin epäkuolleiden ja vampyyrien piinaamassa maailmassa. Sarjan kolmea ensimmäistä peliä yhdistää saman päähenkilön lisäksi myös yhtenäinen jatkuva juoni.
Lunar Knights sijoittuu eri aikaan ja paikkaan kuin sitä edeltäneet pelit ja sen pääosissa nähdään Djangon sijaan uudet hahmot, Lucian ja Aaron.
Stig

Stig on skandinaavinen miehen etunimi, joka tarkoittaa kirjaimellisesti polkua. Nimi on lyhentymä muinaisskandinaavisesta nimestä "Stigander", joka tarkoittaa vaeltajaa. Stig-nimisten lempinimiin kuuluu muun muassa "Stigu".
Suomenruotsalaisessa kalenterissa Stigin nimipäivä on 5. kesäkuuta. Suomessa nimi Stig on annettu 1900-luvun alusta vuoden 2019 loppuun mennessä 3 815 miehelle ja ainakin kahdelle naiselle.
Konstantin Ton

Konstantin Andrejevitš Ton (, ; 6. marraskuuta 1794 Pietari – 6. helmikuuta 1881 Pietari) oli saksalaissyntyinen venäläinen arkkitehti.
Ton opiskeli Pietarin taideakatemiassa vuosina 1803–1815 ja stipendiaattina Italiassa vuosina 1819–1828. Hänet valittiin Pietarin taideakatemian akateemikoksi vuonna 1830 ja professoriksi vuonna 1833, ja vuodesta 1854 lähtien hän toimi arkkitehtuurin osaston rehtorina. Vuonna 1833 Ton valittiin myös Pietarin rakennuskomitean jäseneksi.
Ton loi eklektisen venäläis-bysanttilaisen rakennustyylin, joka perustui akateemisen klassismin läpi suodatettuihin muinaisvenäläisiin malleihin. Tyyli sai Nikolai I:n henkilökohtaisen hyväksynnän, ja siitä tuli venäläisen kirkkoarkkitehtuurin virallinen normi. Samalla Ton hyödynsi uusia rakennusmenetelmiä (esimerkiksi suurten metallirakenteiden käyttö) ja kehitti rakentamisen laatua.
Tonin tärkeimpiä töitä ovat Moskovan Kremlin suuri palatsi (1839–1849), Kremlin asehuone (1844–1851), Leningradin rautatieasema Moskovassa (1849) ja Moskovan asema Pietarissa (1851). Moskovaan vuosina 1837–1883 rakennettu Kristus Vapahtajan katedraali ja monet muut Tonin suunnittelemat kirkkorakennukset purettiin Neuvostoliiton aikana. Kristus Vapahtajan katedraali rakennettiin 1990-luvulla uudelleen kopioksi alkuperäisestä.
Ton suunnitteli myös Helsinkiin Suomenlinnan kirkon (1849–1854), alkuperäiseltä nimeltään Pyhän Aleksanteri Nevskin linnoituskirkon, jonka ulkonäkö muutettiin täydellisesti 1920-luvulla, kun siitä tehtiin luterilainen kirkko ja majakka.
OctaMed

OctaMED (aluksi nimellä MED) on suomalaisen Teijo Kinnusen kehittämä tietokonemusiikin tekemiseen tarkoitettu ohjelma. Sen ensimmäinen versio julkaistiin vuonna 1989 Amigalle nimellä MED ("Music EDitor"). Ohjelmistosta on julkaistu myös Windows-versio nimellä "MED SoundStudio". Sillä voidaan soittaa ja muokata kahdeksankanavaisia MIDI-ääniä.
Ohjelman Amiga-versio 1.03c on julkaistu freewarena Aminetissä vuonna 1999.
OctaMEDissa oli mukana sample-editori. Ohjelma pystyi toistamaan kahdeksaa äänikanavaa samanaikaisesti. Ohjelma oli aloittelevien muusikoiden käytössä: Urban Shakedown oli myös "Amiga Format" -lehden kannessa. Urban Shakedown käytti kahta Amigaa tuplatakseen kanavien määrän. Omni Trio käytti aluksi Amigan omaa äänipiiriä, mutta myöhemmin käytti sitä ohjaamaan Akain syntetisaattoreita.
MEDissä pystyy näyttämään "tavallisia" nuotteja sekä trackereissä käytettyä muotoa, jolloin musiikki esitetään nuottien niminä ja numeroina. Kappaleet koostuvat lohkoista ja jokaisessa lohkossa on 1 – 256 riviä. Kappaleessa voi olla 100 lohkoa ja ne voidaan toistaa halutussa järjestyksessä halutun määrän kertoja. Muistissa voi olla kerralla 99 kappaletta, jotka jakavat 63 instrumentin joukon.
Tiedostomuoto.
OctaMEDin ja MEDin tiedostomuodoista on eri versioita:
Tiedostot voidaan myös tallentaa ilman instrumenttien sampleja "song"-tiedostoina.
OctaMEDin tiedostomuotoa tukevia musiikin toisto-ohjelmia ovat muun muassa:
Tiedostomuoto on suunniteltu laajennettavaksi, mutta siinä ei käytetty IFF-tyylisiä lohkoja.
Tiedostomuoto käyttää C-kielen codice_1-kaltaisia rakenteita sekä osoittimia, jotka ovat offset-arvoja tiedoston alusta lähtien. Lohkoja haetaan siirtymällä tiedostossa sijainteihin, joka annetaan tiedostossa olevilla offset-arvoilla eikä tiedoilla ole kiinteitä sijainteja.
Razor

Razor on kanadalainen thrash metal -yhtye, joka perustettiin vuonna 1984. Yhtyettä on pidetty yhtenä kanadalaisen thrash metallin suurista nimistä Annihilatorin ja Exciterin lisäksi.